L 45/1412
SK
Úradný vestník Európskej únie
24.2.2022
KOMISIA PILOTNÉ PROJEKTY
KAPITOLA PP 02 — EURÓPSKE STRATEGICKÉ INVESTÍCIE (pokračovanie) PP 02 21
(pokračovanie)
PP 02 21 03
(pokračovanie) Poskytovatelia, najmä európske MSP a startupy ponúkajúce moderné technológie alebo inovačné riešenia šetrné k životnému prostrediu, by zároveň získali uznanie ako dôveryhodní partnerov pri poskytovaní moderných digitálnych riešení pre verejné služby.
Projekt by sa mal vypracovať s využitím najnovších dostupných noriem pre navrhovanie služieb a v dialógu so širokým spektrom zainteresovaných strán vrátane verejných subjektov a MSP z celej Únie.
Tým by sa podporila modernizácia orgánov verejnej správy v celej Únii, a to zvýšením úsilia o dosiahnutie zelenej transformácie Európy prostredníctvom efektívnejšieho prijímania inovačných riešení.
Je tiež dôležitým nástrojom na zapojenie občanov Únie.
Cieľom tejto iniciatívy je tiež podporiť cieľ Komisie stimulovať digitálnu transformáciu, z ktorej budú mať prospech všetci vrátane občanov a podnikov.
Ak sa tento projekt zrealizuje v plnej miere, pozitívne prispeje k dosiahnutiu týchto cieľov Únie: a) digitálna stratégia; b) nová stratégia pre MSP; c) priemyselná stratégia a d) Európska zelená dohoda.
Táto iniciatíva takisto významne prispieva k novému akčnému plánu pre elektronickú verejnú správu, v súvislosti s ktorým už prebiehajú prípravné práce, a je reakciou na rastúce digitálne potreby.
Inovačná platforma GovTech a riešenia poskytované podnikmi, ktoré sú nákladovo efektívne a šetrné k životnému prostrediu, budú ďalej prispievať k obnove hospodárstva Únie, čo má zásadný význam v situácii po ochorení COVID-19.
Pilotný projekt dosiahne svoje ciele kombináciou činností zhora nadol, činností zdola nahor a priameho prieskumu názorov občanov.
Činnosti zhora nadol:
Cieľom tohto opatrenia je zapojiť verejnú správu do prognostického procesu s cieľom podporiť zosúladenie ich stratégií a plánov vykonávania digitálnych riešení.
Projekt tak podporí zefektívnenie verejných služieb a prispeje k udržateľnej transformácii Európy.
Prístup založený na tvorbe scenárov v kombinácii s výmenou úspešných príbehov sa použije na odhalenie dynamiky rýchlo sa vyvíjajúceho ekosystému.
Takisto by sa malo určiť, v ktorých oblastiach môže používanie a spoločné získavanie digitálnych riešení orgánmi verejnej správy vytvárať nové príležitosti pre MSP a startupy.
Táto analýza podporí úsilie o využívanie digitálnych riešení vo verejnej správe na dosiahnutie strategických cieľov Únie vrátane boja proti zmene klímy a podpory digitálnej transformácie.
Činnosti zdola nahor:
Cieľom tohto opatrenia je spolupracovať s rýchlo rastúcim ekosystémom GovTech s cieľom zhromaždiť myšlienky, ktoré pomôžu orgánom verejnej správy prijímať digitálne riešenia.
Bude podporovať rozvoj alebo používanie jednej spoločnej platformy s cieľom zhromažďovať výzvy a umožniť ostatným orgánom verejnej správy prispievať alebo byť súčasťou konzorcia zapojeného do konkrétnej výzvy a získavať riešenia od poskytovateľov.
V pilotnej fáze by sa toto opatrenie malo sústrediť na myšlienky na podporu jedného alebo viacerých cieľov Únie uvedených v strategických dokumentoch, ktoré predložila Komisia v roku 2020.
Napríklad: Výzva v oblasti digitálnych inovácií, ktorá bola spustená v rámci pilotného projektu „Opätovné použitie digitálnych noriem na podporu sektora MSP“ a schválená v rámci rozpočtu na rok 2019, sa môže použiť ako zdroj inšpirácie vzhľadom na to, že tento formát sa ukázal ako úspešný zapojením širokého ekosystému aktérov a inovatívnych myšlienok zhromaždených v rámci crowdsourcingu (*).